|  |  |  |
| --- | --- | --- |
| Prvi.jpg | | [28. decembar 2011.] **12/11** |
|  |  | |

|  |
| --- |
| **decembar 2011. godine** |
| SAOPŠTENJE ZA MEDIJE |

**Realni rast tromjesečnog bruto domaćeg proizvoda 0,6% za period**

**(III tromjesečje 2011/III tromjesečje 2010.)**

Tromjesečni bruto domaći proizvod realno je veći za 0,6% u trećem tromjesečju 2011. godine u odnosu na treće tromjesečje 2010. godine.

Posmatrano po područjima Klasifikacije djelatnosti, najveći realni rast bruto dodate vrijednosti ostvaren je u područjima *Proizvodnja i snabdijevanje električnom energijom, gasom i vodom* za 26,6%, *Vađenje ruda i kamena* za 25,3%, *Finansijsko posredovanje* za 4,4%, *Saobraćaj, skladištenje i komunikacije* za 3,4%, *Poslovanje nekretninama, iznajmljivanje i poslovne djelatnosti za* 2,5%, dok je bruto dodata vrijednost realno manja u područjima: *Građevinarstvo* za 14,7%, *Poljoprivreda, lov i šumarstvo* za 4,6%, *Ribarstvo* za 3,2%, *Prerađivačka industrija* za 2,4%, *Ugostiteljstvo* za 0,4% i *Državna uprava,odbrana i obavezno socijalno osiguranje* za 0,2%.

U zemljama iz okruženja zabilježene su sljedeće stope realnog rasta bruto domaćeg proizvoda za treće tromjesečje 2011. godine u odnosu na isto tromjesečje 2010. godine i to: Makedonija 2,3%, Srbija 0,7%, Hrvatska 0,7% i Slovenija (-0,5%).

|  |  |
| --- | --- |
|  |  |

Grafikon 1. Stope realnog rasta BDP, promjene u odnosu na isto tromjesečje prethodne godine

**Prosječna neto plata u novembru 813 KM**

Najviša prosječna neto plata u području *Finansijsko posredovanje* 1 235 KM, najniža u području *Ugostiteljstvo* 552 KM

**Prosječna mjesečna neto plata** zaposlenih u Republici Srpskoj,isplaćena u novembru 2011. godine iznosi813 KM, a prosječna mjesečna bruto plata 1 341 KM.

U periodu januar-novembar 2011. godine prosječna neto plata je iznosila 808 KM, a prosječna bruto plata 1 324 KM. U odnosu na isti period prošle godine, prosječna neto plata porasla je nominalno za 3,3%, ali realno zabilježen je pad za 0,6%.

Prosječna neto plata isplaćena u novembru 2011. godine u odnosu na oktobar iste godine veća je nominalno za 1,3% i realno za 1,0%. U odnosu na prosječnu neto platu u 2010. godini, prosječna neto plata u novembru 2011. godine veća je nominalno za 3,7%, a realno manja za 1,1%. U novembru 2011. godine u odnosu na isti mjesec prošle godine prosječna neto plata nominalno veća je za 2,8%, a realno manja za 1,3%.

Najviša prosječna neto plata u novembru 2011. godine, posmatrano po područjima djelatnosti, isplaćena je u području *Finansijsko posredovanje* i iznosi 1 235 KM, a najniža u području *Ugostiteljstvo* 552 KM.

U novembru 2011. godine, u odnosu na oktobar 2011. godine, najveći nominalni rast neto plate zabilježen je u područjima *Vađenje ruda i kamena* za *3,7%, Ugostiteljstvo* za 2*,7%* i *Saobraćaj, skladištenje i komunikacije* za *1,6%,* dok je nominalno niža plata u područjima *Ribarstvo* za *6,3%, Poljoprivreda, lov i šumarstvo* za *2,7% i Proizvodnja* *i snabdijevanje električnom energijom, gasom i vodom* za *1,9%.*

KM

2011.

2010.

Grafikon 2. Prosječne neto plate zaposlenih po mjesecima

**30. septembar 2011. godine, ukupan broj zaposlenih 237 923**

Ukupan broj zaposlenih u Republici Srpskoj u septembru 2011. godine iznosi 237 923 što je u odnosu na mart 2011. godine, kada je bilo 239 988 zaposlenih, manje za 0,9%. Od ukupnog broja zaposlenih, 200 301 lice je zaposleno u poslovnim subjektima dok se 37 622 odnosi na preduzetnike i lica zaposlena kod njih.

Rast broja zaposlenih zabilježen je u područjima: Poslovanje nekretninama, iznajmljivanje i poslovne djelatnosti za 2,2%, Vađenje rude i kamena za 1,9%, Ostale javne, komunalne, društvene, socijalne i lične uslužne djelatnosti za 1,9%, Poljoprivreda, lov i šumarstvo za 1,6%.

Posmatrano po područjima djelatnosti broj zaposlenih smanjio se u područjima: Ribarstvo za 9,8%, Ugostiteljstvo za 7,4%, Trgovina na veliko i trgovina na malo, opravka motornih vozila, motocikala i predmeta za ličnu upotrebu i domaćinstvo za 2,4%, Obrazovanje za 1,7%.

**Mjesečna inflacija u novembru 2011. godine 0,3%**

Godišnja inflacija (XI 2011/XI 2010.) 4,1%

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u novembru 2011. godine u odnosu na oktobar 2011. godine, u prosijeku su više za 0,3%.

Najveći rast je zabilježen u odjeljcima *Prevoz* i *Hrana i bezalkoholna pića*, a najveći pad cijena u novembru zabilježen je u odjeljku *Ostala dobra i usluge.*

Povećanje cijena u odjeljku *Prevoz* za 0,7% prouzrokovano je povećanjem cijena u podgrupi *Goriva i maziva* za 1,4% usljed povećanja cijena svih vrsta goriva.

Grupa *Hrana* u okviru odjeljka *Hrana i bezalkoholna pića*  u novembru je zabilježila rast od 0,6%. Iako su podgrupe *Ulja i masnoće i Voće* zabilježile pad od 2,6%,zbog smanjenja cijene jestivog ulja za 3,5%, odnosno 2,1%, zbog pojeftinjenja sezonskog (citrusnog) voća, to nije dovelo do smanjenja grupe na ukupnom nivou. Najveći uticaj na rast cijena u grupi *Hrana* imalo je povećanje cijena u podgrupi *Povrće* 12,3%, usljed sezonskog povećanja cijena povrća, zatim povećanje cijena u podgrupi *Ostali prehrambeni proizvodi* za 0,7% zbog više cijene kuhinjske soli za 1,7%, praška za pecivo, kvasca, šlaga i pudinga za 1,2% i homogenizovane dječije hrane za 1,1%. Ovaj mjesec povećanje cijena bilježe i podgrupe *Meso 0,2%* zbog poskupljenja teletine i svinjetine, kao *i Mlijeko sir i jaja* za 0,2% usljed povećanja cijene svježeg mlijeka za 0,9% i jogurta i kiselog mlijeka za 0,5%, te podgrupa *Hljeb i žitarice* 0,1% zbog poskupljenja riže 3,9%, tjestenine 0,8% i svih vrsta keksa 0,3%. U grupi *Bezalkoholnih pića* cijene su u prosjeku ostale nepromijenjene.

U novembru rast cijena zabilježen je i u odjeljcima *Odjeća i obuća i Namještaj i pokućstvo* za 0,1%*.*

U odjeljcima *Stanovanje*, *Komunikacije*, *Obrazovanje* i *Restorani i hoteli* cijene su u prosijeku ostale iste.

Smanjenje cijena u novembru zabilježeno je u odjeljcima *Alkoholna pića i duvan*, *Zdravstvo*, *Rekracija i kultura i Ostala dobra i usluge .*

Najveći pad cijena zabilježen je u odjeljku *Ostala dobra i usluge* 0,3% zbog smanjenja cijena proizvoda za održavanje lične higijene (toaletni sapun, šampon, ulje i mlijeko za čišćenje, pjena za brijanje, pasta za zube) za 1,3%.

Cijene proizvoda i usluga, koji se koriste za ličnu potrošnju u Republici Srpskoj, u novembru 2011. godine u odnosu na isti mjesec 2010. godine, više su u prosjeku za 4,1%.

Posmatrano po odjeljcima namjene potrošnje, u novembru 2011. godine u odnosu na novembar 2010. godine, najviši rast zabilježen je kod odjeljka *Komunikacije* za 10,1%, zatim slijede indeksi odjeljaka: *Prevoz* za 9,1%, *Alkoholna pića i duvan* za 7,8%, *Hrana i bezalkoholna pića* za 5,5%, *Stanovanje* za 3,0%, *Namještaj i pokućstvo za 2,5%*, *Restorani i hoteli* za 0,6%, *Rekracija i kultura* 0,2%, *Obrazovanje* 0,1%.Indeks odjeljka *Ostala dobra* i *usluge* niži je za 0,4%, indeks odjeljka *Zdravstvo* niži je za 1,5%,dok je indeks odjeljka *Odjeća i obuća* niži za 4,4%.

**Cijene proizvođača industrijskih proizvoda (XI 2011/X 2011.) u prosjeku niže 0,1%**

Cijene proizvođača industrijskih proizvoda u novembru 2011. godine u odnosu na oktobar 2011. godine u prosjeku su niže za 0,1%, a u odnosu novembar 2010. godine u prosjeku su više za 3,8%.

Posmatrano po namjeni potrošnje, u novembru 2011. godine u odnosu na oktobar 2011. godine cijene netrajnih proizvoda za široku potrošnju u prosjeku su više za 0,4%, cijene kapitalnih prozvoda za 0,2%, cijene intermedijarnih proizvoda u prosjeku su niže za 0,4%, cijene energije za 0,3%, dok su kao i cijene trajnih proizvoda za široku potrošnju u prosjeku ostale na istom nivou.

Cijene kapitalnih prozvoda, posmatrano po namjeni potrošnje, u novembru 2011. godine u odnosu na novembar 2010. godine, u prosjeku su više za 11,1%, cijene netrajnih proizvoda za široku potrošnju za 4,7%, cijene energije za 4,6%, cijene intermedijarnih proizvoda za 1,4%, dok su cijene trajnih proizvoda za široku potrošnju u prosjeku niže za 0,7%.

Posmatrano po područjima industrijske proizvodnje (PRODCOM), cijene područja (C) vađenje ruda i kamena, u novembru 2011. godine u odnosu na oktobar 2011. godine u prosjeku su niže za 0,8%, cijene područja (D) prerađivačka industrija za 0,1%, dok su cijene područja (E) proizvodnja i snabdjevanje električnom energijom, gasom i vodom u prosjeku ostale na istom nivou.

U novembru 2011. godine, u odnosu na novembar 2010. godine, cijene područja *Vađenje ruda i kamena* u prosjeku su više za 13,2%, cijene područja *Prerađivačka industrija* za 3,5% i cijene područja *Proizvodnja i snabdijevanje električnom energijom*, *gasom i vodom* za 1,2 %.

**Indeks industrijske proizvodnje (XI 2011/∅ 2010.) veći 12,8%**

Indeks zaposlenih u industriji (HI 2011/∅ 2010.) manji 3,6%

**Industrijska proizvodnja** ostvarena u novembru 2011. godine u odnosu na prosječnu mjesečnu proizvodnju iz 2010. godine veća je za 12,8%, u odnosu na prethodni mjesec tekuće godine veća je za 1,9%, dok je u odnosu na isti mjesec prošle godine manja za 0,4%.

Industrijska proizvodnja ostvarena u periodu januar - novembar 2011. godine u odnosu na isti period prošle godine veća je za 5,9%. U istom periodu u području *Vađenje ruda i kamena*  zabilježena je pozitivna stopa promjene od 20,2%, u području *Prerađivačka industrija* pozitivna stopa promjene od 4,2% i u području *Proizvodnja i snabdijevanje električnom energijom* pozitivna stopa promjene od 2,2%.

Posmatrano po ekonomskoj namjeni industrijskih proizvoda u periodu januar - novembar 2011. godine u odnosu na isti period prošle godine zabilježena je pozitivna stopa promjene trajnih proizvoda od 31,0%, energije od 7,2%, intermedijarnih proizvoda od 6,6% i netrajnih proizvoda od 2,6%, dok je kod kapitalnih proizvoda zabilježena negativna stopa promjene od 7,0%.

**Broj zaposlenih u industriji** u novembru 2011. godine u odnosu na oktobar 2011. godine manji je za 1,0%.

Ukupan broj zaposlenih u industriji u periodu januar - novembar 2011. godine u poređenju sa istim periodom prošle godine manji je za 2,4%, pri čemu je u području *Vađenje ruda i kamena* ostvaren rast od 3,2% i u području - *Proizvodnja i snabdijevanje električnom energijom* rast od 0,1%, dok je u području *Prerađivačka industrija* zabilježen pad broja zaposlenih od 3,4%.

**Pokrivenost uvoza izvozom (I – XI 2011.) 57,1%**

Izvoz (I-XI 2011/I-XI 2010.) povećan 18,0%

U okviru ukupno ostvarene robne razmjene Republike Srpske sa inostranstvom u novembru ove godine, procenat pokrivenosti uvoza izvozom iznosio je 57,2%. U novembru 2011. godine, ostvaren je izvoz u vrijednosti 224 miliona KM i uvoz u vrijednosti od 392 miliona KM.

U periodu januar – novembar 2011. godine ostvaren je izvoz u vrijednosti od 2 milijarde 357 miliona KM, što je za 18,0% više u odnosu na isti period prethodne godine. Uvoz je, u istom periodu, iznosio 4 milijarde 125 miliona KM, što je za 12,1% više u odnosu na isti period prethodne godine.

Procenat pokrivenosti uvoza izvozom za prvih jedanaest mjeseci tekuće godine iznosio je 57,1%, dok je spoljnotrgovinski robni deficit iznosio milijardu i 768 miliona KM.

U pogledu geografske distribucije robne razmjene Republike Srpske sa inostranstvom, u periodu januar – novembar 2011. godine, najviše se izvozilo u Srbiju i to u vrijednosti od 434 miliona KM, odnosno 18,4%, te u Italiju, u vrijednosti od 343 miliona KM, odnosno 14,6% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od milijardu 127 miliona KM, odnosno 27,3% i iz Srbije, u vrijednosti od 758 miliona KM, odnosno 18,4% od ukupno ostvarenog uvoza.

Posmatrano po grupama proizvoda, u periodu januar – novembar 2011. godine, najveće učešće u izvozu ostvaruju naftna ulja i ulja dobijena od bitumenoznih minerala (osim sirovih) sa ukupnom vrijednošću od 343 miliona KM, što iznosi 14,5% od ukupnog izvoza, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću od milijadru i 107 miliona KM, što iznosi 26,8% od ukupnog uvoza.

hilj. КМ

2011

2010

Grafikon 3. Izvoz i uvoz po mjesecima

**Promet u trgovini na malo manji 10,3% (XI 2011/X 2011.)**

Promet u trgovini na malo u novembru 2011. godine u odnosu na oktobar 2011. godine manji je za 10,3%, u odnosu na novembar 2010. godine veći je za 2,0%, dok je u odnosu na prosjek 2010. godine veći 1,4%.

U strukturi prometa najviše učestvuje trgovina na malo u nespecijalizovanim prodavnicama sa 29,8%, trgovina na malo motornim gorivima i mazivima sa 29,0% i ostala trgovina na malo novom robom u specijaliziranim prodavnicama sa 18,3%, dok najmanje učestvuje trgovina na malo izvan prodavnica 0,4%.

**Zabilježeno 23,8% manje noćenja u novembru 2011. nego u oktobru 2011.**

Najviše noćenja turista iz Srbije i to 5 692

U novembru 2011. godine Republika Srpska je raspolagala sa kapacitetom od 4 119 soba, odnosno 8 811 ležaja.

Ostvareno je 18 238 dolazaka, što je u odnosu na oktobar 2011. godine manje za 15,8%, i 45 015 noćenja, što je u odnosu na oktobar 2011. godine manje za 23,8%.

Poredeći novembar 2011. godine u odnosu na novembar 2010. godine, zabilježeno je povećanje broja dolazaka za 0,03% i povećanje broja noćenja za 2,8%.

U periodu januar-novembar 2011. godine ostvareno je 218 411 dolazaka, što je u odnosu na isti period prethodne godine manje za 0,1%, i 574 090 noćenja, što je u odnosu na isti period prethodne godine više za 5,6%.

Domaći turisti su ostvarili 11 291 dolazaka, što je u odnosu na novembar 2010. godine manje za 2,6%, kao i 28 893 noćenja, što je u odnosu na novembar 2010. godine manje za 0,2%.

Strani turisti su ostvarili 6 947 dolazaka, što je u odnosu na novembar 2010. godine više za 4,7%, kao i 16 122 noćenja, što je u odnosu na novembar 2010. godine više za 8,6%.

Od stranih turista, najviše noćenja su ostvarili turisti iz Srbije (5 692), što je u odnosu na novembar 2010. godine manje za 1,9%. Na drugom mjestu je Hrvatska sa ostvarenih 3 936 noćenja, što je u odnosu na novembar 2010. godine više za 41,0%. Na trećem mjestu po ostvarenom broju noćenja je Austrija (1 137), što je u odnosu na novembar 2010. godine više za 207,3%.

|  |
| --- |
| **MATERIJAL PRIPREMILI:** |
| **Statistika rada**  Biljana Glušac  [biljana.glisic@rzs.rs.ba](mailto:biljana.glisic@rzs.rs.ba)  Vladimir Koprivica  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Statistika nacionalnih računa**  Žana Alagić  [zana.alagic@rzs.rs.ba](mailto:zana.alagic@rzs.rs.ba) |
| **Statistika cijena**  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Statistika unutrašnje trgovine**  Sanela Vasiljević  [sanela.vasiljevic@rzs.rs.ba](mailto:sanela.vasiljevic@rzs.rs.ba) |
| **Statistika turizma**  Miroslav Ilić  [miroslav.ilic@rzs.rs.ba](mailto:miroslav.ilic@rzs.rs.ba) |

|  |
| --- |
| **OBJAŠNJENJA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenja  Izdaje Republički zavod za statistiku,  Republika Srpska, Banja Luka, Veljka Mlađenovića 12d  Dr Radmila Čičković, direktor Zavoda  Saopštenje je objavljeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |